钦定古今图书集成/明伦汇编/氏族典/第351卷 > 《廖用贤尚友录》 > 楼护
## 钦定古今图书集成/明伦汇编/氏族典/第351卷 > 《廖用贤尚友录》 > 楼护

按《汉书楼护传》：“护字君卿，齐人。父世医，少随父长安，
出入贵戚家，诵《医经》《本草》方术数十万言。长者爱重
之，曰：‘以君卿之材，何不宦学乎’？由是辞其父学经传，
为京兆吏，得名誉王氏五侯兄弟，护尽入其门，咸得
其驩心。与谷永俱长安，号曰谷子云。笔札楼君卿唇
舌，言见信用也。平阿侯举护方正，为谏大夫，使郡国”，
还，奏事称意，擢天水太守，数岁免。复以荐为广汉太
守。王莽专政，以捕执吕宽征入，为前辉光，封息乡侯，
列九卿。坐盗入界免。莽篡，以旧恩封楼旧里附城。卒，
子嗣爵。